JENNIFER ZAMUDIO: #TOPTWINTIGKONSERT
 Jennifer Zamudio het in die jaar 2000 haar debuut in die Afrikaanse musiekbedryf gemaak as “Die singende pers sensasie”. Sy is so deur die media gedoop oor haar pers haar kleur en pers uitrustings. Ja, sy het beslis toe reeds haar merk gemaak. Met haar lae alt stem en natuurlike Weskus humor het sy vinnig harte gesteel en sy doen dit steeds. Juis daarom is sy 2017 en 2019 bekroon met ‘n Ghoema Musiektoekenning as die “Publiek se Gunsteling Vroulike Kunstenaar”. En wie kan dan die “grote” vergeet – Beste Country Album 2017. Ter viering van haar 20 jaar as professionele kunstenaar en 12 cd uitreikings, het sy ‘n spesiale vertoning, #TOPTWINTIGKONSERT, bymekaar gesit.
Die #TOPTWINTIGKONSERT is ‘n 90 minute volgepakte energieke vertoning wat bestaan uit haar gewildstes, bestes en TWEE SLINTERNUWE DUETTE wat ‘n optrede gevul met tonne vermaak uit die boonste rakke waarborg. TWINTIG liedjies vir TWINTIG jaar. Vyf van die twintig liedjies is gekies deur haar ondersteuners op sosiale media.
2020-10-04 - R 140 per ticket